Klasa: 612-03/20-01/103

Urbroj: 2181-110-01-00/1

Split, 19. lipnja 2020.

Temeljem čl. 17. Statuta Gradskog kazališta mladih, a u vezi s čl. 34. Zakona o fiskalnoj odgovornosti („Narodne novine“, broj 111/18) i Uredbom o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“, broj 95/19) ravnatelj Gradskog kazališta mladih donosi

**ODLUKU O DOPUNI** **ODLUKE O PROCEDURI**

**STVARANJA UGOVORNIH OBVEZA**

**Članak 1.**

U Odluci o proceduri stvaranja ugovornih obveza Gradskog kazališta mladih Klasa: 612-03/19-01/178, Urbroj: 2181-110-01-00/1, od 30. rujna 2019., iza članka 8. dodaje se novi članak 9. koji glasi:

„Voditelj računovodstva mora biti obavješten o svim sklopljenim ugovorima o nabavi roba i usluga, odnosno izvođenju radova. Primjerak svakog sklopljenog ugovora voditelju računovodstva dostavlja tajnik. Voditelj računovodstva potvrđuje primitak potpisom na originalu dokumenta.“.

**Članak 2.**

Dosadašnji članak 9. postaje članak 10.

**Članak 3.**

Ova odluka objavit će se na oglasnoj ploči Gradskog kazališta mladih i stupa na snagu danom donošenja.

Ravnatelj:

Ivo Perkušić